U-I-242/08
Natisni
Opravilna št.:
U-I-242/08
Datum odločitve:
19. 2. 2009
ECLI:
ECLI:SI:USRS:2009:U.I.242.08
Akt:
Zakon o prekrških (Uradni list RS, 3/07 – ur. p. b., 17/08 in 21/08 – popr.) (ZP), 2. in 5. odst. 25. čl. in 3. odst. 202. čl.
Izrek:
Pobuda za začetek postopka za oceno ustavnosti drugega in petega odstavka 25. člena ter tretjega odstavka 202. člena Zakona o prekrških (Uradni list RS, 3/07 – ur. p. b., 17/08 in 21/08 – popr.) se zavrže.
Evidenčni stavek:
Pobudnik nima pravnega interesa, če ne izkaže, da izpodbijana določba neposredno posega v njegov pravni položaj
Geslo:
1.4.9.2 - Ustavno sodstvo - Postopek - Stranke - Interes.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
Pravna podlaga:
Člen 25.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Družba BKS-leasing, d. o. o., Ljubljana
Datum vloge:
2. 10. 2008
Vrsta odločitve:
sklep
Vrsta rešitve:
zavrženje
Dokument:
US28601
Dokument v PDF obliki:
U-I-242-08.pdf
77 KB
Prenesite datoteko
U-I-242/08-4
19. 2. 2009
SKLEP
Ustavno sodišče je v postopku za preizkus pobude družbe BKS-leasing, d. o. o., Ljubljana, ki jo zastopa Borut Rangus, odvetnik v Ljubljani, na seji 19. februarja 2009
sklenilo:
Pobuda za začetek postopka za oceno ustavnosti drugega in petega odstavka 25. člena ter tretjega odstavka 202. člena Zakona o prekrških (Uradni list RS, 3/07 – ur. p. b., 17/08 in 21/08 – popr.) se zavrže.
Obrazložitev
1. Pobudnica izpodbija v izreku tega sklepa navedene določbe Zakona o prekrških (v nadaljevanju ZP-1). Zatrjuje, da so v neskladju s 14., z 22., s 33. in s 67. členom Ustave. Pravni interes utemeljuje z navedbo, da ji je zaradi sodbe Višjega sodišča v Ljubljani št. PRp 1350/2008 z dne 12. 6. 2008 v zvezi s sodbo Okrajnega sodišča v Ljubljani št. PR 786/2008 z dne 9. 4. 2008 nastala škoda v višini vrednosti odvzetega vozila. Zoper navedena posamična akta je pobudnica vložila tudi ustavno pritožbo.
2. Po prvem odstavku 24. člena Zakona o Ustavnem sodišču (Uradni list RS, št. 64/07 – ur. p. b. – v nadaljevanju ZUstS) mora tisti, ki vloži pobudo za začetek postopka, izkazati svoj pravni interes. Ta je podan, če predpis, katerega oceno pobudnik predlaga, neposredno posega v njegove pravice, pravne interese oziroma v njegov pravni položaj (drugi odstavek 24. člena ZUstS). Po ustaljeni ustavnosodni presoji mora biti pravni interes neposreden in konkreten, morebitna ugoditev predlogu pa mora privesti do izboljšanja pobudnikovega pravnega položaja.
3. Pravni interes pobudnice za začetek postopka za oceno ustavnosti izpodbijane določbe ZP-1 je temeljil na hkrati vloženi ustavni pritožbi, ki jo je Ustavno sodišče s sklepom senata št. Up-2538/08 z dne 15. 1. 2009 zavrglo kot prepozno. Glede na to morebitna razveljavitev izpodbijane določbe v zadevi pobudnice v nobenem primeru ne bi mogla več učinkovati. To pomeni, da pobudnica ne izkazuje pravnega interesa za presojo ustavnosti izpodbijanega predpisa. Zato je Ustavno sodišče njeno pobudo zavrglo.
4. Ustavno sodišče je sprejelo ta sklep na podlagi tretjega odstavka 25. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 86/07) v sestavi: predsednik Jože Tratnik ter sodnice in sodniki dr. Mitja Deisinger, mag. Marta Klampfer, mag. Marija Krisper Kramberger, mag. Miroslav Mozetič, dr. Ernest Petrič, Jasna Pogačar, dr. Ciril Ribičič in Jan Zobec. Sklep je sprejelo soglasno.
Jože Tratnik
Predsednik